Radailių tiltas

Radailių tiltas – tiltas Klaipėdos rajono savivaldybėje, Radailių kaime (Sendvario sen.), nutiestas per Eketės upę kelio  pusiaukelėje, 4,5 km į rytus nuo kelio . Tiltą siekia Laukžemių tvenkinio patvanka.

 Istorija 

Tiltas per Danės kairįjį intaką Eketę pastatytas 1890 m. Senasis tiltas buvo metalinis, vienos angos, atremtas ant masyvių tašyto akmens mūro ramtų. Tarpatramio ilgis 10,95 m. Skerspjūvyje sudėtos penkios dvitėjinio skerspjūvio metalinės sijos, sujungtos skersiniais ryšiais. Sijos sukonstruotos iš lakštų ir kampuočių. Sijos vertikalią sienelę sudarė vertikalūs lakštai. Kampuočiai kniedėmis pritvirtinti abipus sienelės viršuje ir apačioje, taip sudarydami sijų lentynas. Perdangos sijos buvo skirtingo aukščio – kraštinės žemesnės, vidurinės aukštesnės. Ant sijų suklotų skersinių metalinių stringerių įrengtas akmens grindinys.Aida Sinkevičiūtė. Lietuvos tiltų statybos raida ir architektūros bruožai. Senieji tiltai – kultūros paveldo dalis vdu.lt, 2012,  p. 39Henrikas Kebeikis. Tiltas per Eketę kelio Klaipėda–Triušeliai–Kretinga 10,30 km lietuvai.lt p. 359

Pritaikant tiltą šiuolaikinio eismo poreikiams, ant senųjų metalinių konstrukcijų nutiestas dviejų eismo juostų asfaltuotas kelias, įrengti gelžbetoniniai, 0,50 m aukščio atitvarai  kraštuose, be šalitilčių pėstiesiems. Atnaujinant važiuojamąją dalį, pastatyti šiuolaikiniai metaliniai atitvarai, sutapdinti su metaliniais turėklais.

 Rekonstrukcija 

Plečiantis Sendvario seniūnijos naujakurių gyvenvietėms, pradėta kapitaliai remontuoti kelio ruožą nuo Slengių į Radailius, tarp 4,8 iri 11,5 km įrengiant pėsčiųjų ir dviračių takus, apšvietimą, inžinerines eismo saugos priemones. 

Po daugiau kaip 100 metų eksploatacijos, 2022 m. rekonstruotas Radailių tiltas, stovintis kelio 10,62 km. Dėl nustatytų defektų ir konstrukcijų pažeidimų eismas tiltu buvo ribojamas – juo leista važiuoti ne didesnės nei 20 t bendrosios masės transportui.Avarinės būklės tiltą per Eketę rekonstruos „YIT Lietuva“ statybunaujienos.lt 2021-09-09 Vadovaujantis ekonominiais kriterijais bei įvertinus praktikoje taikomus inžinerinius sprendinius,Kelio Nr. 2212 Klaipėda–Radailiai–Kretinga ruožo nuo 4,830 iki 11,500 km kapitalinio remonto techninio darbo projekto parengimas ir projekto vykdymo priežiūra. Tiltas per Eketės upę. Techninis projektas eviesiejipirkimai.lt plieno betono tiltas pakeistas į tiltą su gelžbetonine sijine perdanga, pastatytą ant naujų krantinių atramų. Be dviejų eismo juostų, įrengti abu šalitilčiai, iš kurių vienas platesnis, pritaikytas dviračių takui, žmonių su negalia judėjimui. 

Tilto rekonstravimo laikotarpiu transporto eismas nukreiptas šalia pastatytu laikinu aplinkkeliu.Radailių tiltas Google Street View 2022-07 Platinamoms krantinėms atramoms ir atraminių sienų pastatymui įrengti poliniai pamatai. Buvęs atramų mūras nuardytas iki projektu numatytos vietos, padaryti 8 m ilgio 800 mm diametro ir 6 m ilgio 300 mm diametro nauji gręžtiniai poliai. Gręžtiniai poliai sujungti virš jų įrengiant gelžbetoninę krantinę atramą. Likęs mūras sutvirtintas injektuojant remontiniu skiediniu, išbetonuotos krantinės atramos ir atraminės sienos.  Esama ir platinama atramos dalys sujungtos įrengiant horizontalius ir vertikalius Ø16 mm inkarus. Perdangoje sudėtos 8 gelžbetoninės sijos, tarpusavyje sujungtos užbetonuojant monolitinius ruožus. Sijos atremtos ant elastomerinių atraminių guolių. Įrengti deformaciniai pjūviai, perimantys ± 30 mm tilto perdangos poslinkius.

Techniniai rodikliai:
 tilto ilgis: 24,5 m 
 tilto plotis: 10,95 m
 tarpatramio ilgis 12,9 m
 šalitilčių plotis: 0,75 ir 1,6 m
 važiuojamosios dalies plotis: 7,0 m (2x3,50 m)

 Šaltiniai 

 Nuorodos 



Kategorija:Klaipėdos rajono tiltai
Kategorija:Lietuvos sijiniai tiltai
Kategorija:Radailiai